CELEX: 62009CN0043
Language: sl
Date: 2009-01-29 00:00:00
Title: Zadeva C-43/09 P: Pritožba, ki jo je vložila Helenska republika 29. januarja 2009 zoper sodbo Sodišča prve stopnje (osmi senat), razglašeno 19. novembra 2008 v zadevi T-404/05, Helenska republika proti Komisiji Evropskih skupnosti

21.3.2009   
            
            
               SL
            
            
               Uradni list Evropske unije
            
            
               C 69/29
            
         Pritožba, ki jo je vložila Helenska republika 29. januarja 2009 zoper sodbo Sodišča prve stopnje (osmi senat), razglašeno 19. novembra 2008 v zadevi T-404/05, Helenska republika proti Komisiji Evropskih skupnosti
   (Zadeva C-43/09 P)
   (2009/C 69/53)
   Jezik postopka: grščina
   Stranki
   
      Pritožnica: Helenska republika (zastopniki: Ch. Meidanis in M. Tassopoulou, zastopniki)
   
      Druga stranka v postopku: Komisija Evropskih skupnosti
   Predlogi pritožnice:
   
               —
            
            
               Pritožba naj se razglasi za dopustno in utemeljeno;
            
         
               —
            
            
               sodba Sodišča prve stopnje z dne 19. novembra 2008 v zadevi T-404/05, Helenska republika proti Komisiji Evropskih skupnosti, ki je predmet tega postopka, naj se razveljavi v celoti;
            
         
               —
            
            
               toženi stranki naj se naloži plačilo stroškov.
            
         Pritožbeni razlogi in bistvene trditve
   Sodišče prve stopnje je s sodbo z dne 19. novembra 2008, katere razveljavitev se predlaga s pritožbo, tožbo zavrnilo v celoti.
   Helenska republika v utemeljitev pritožbe za razveljavitev te sodbe navaja tri razloge.
   Pritožnica v okviru prvega razloga trdi, da je Sodišče prve stopnje napačno razlagalo in uporabilo pravo Skupnosti v zvezi z vprašanjem pristojnosti ratione temporis Komisije glede uvedbe posebnih finančnih popravkov in da je obrazložitev sodbe protislovna.
   Z drugim razlogom izpostavlja, da je Sodišče prve stopnje napačno razlagalo in uporabilo pravo Skupnosti v zvezi s kršitvijo načela prepovedi retroaktivnosti glede finančnih ukrepov in da je obrazložitev v sodbi v zvezi s tem protislovna.
   S tretjim razlogom trdi, da je Sodišče prve stopnje kršilo skupnostno načelo sorazmernosti.